title: A Bizottság 2009/46/EK irányelve ( 2009. április 24.) a belvízi hajókra vonatkozó műszaki követelmények megállapításáról szóló 2006/87/EK európai parlamenti és tanácsi irányelv módosításáról (EGT-vonatkozású szöveg)

text:
               30.4.2009

               HU

               Az Európai Unió Hivatalos Lapja

               L 109/14

      A BIZOTTSÁG 2009/46/EK IRÁNYELVE

   (2009. április 24.)
   a belvízi hajókra vonatkozó műszaki követelmények megállapításáról szóló 2006/87/EK európai parlamenti és tanácsi irányelv módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a belvízi hajókra vonatkozó műszaki követelmények megállapításáról és a 82/714/EGK tanácsi irányelv hatályon kívül helyezéséről szóló, 2006. december 12-i 2006/87/EK európai parlamenti és tanácsi irányelvre (1) és különösen annak 20. cikke (1) bekezdésének első mondatára,
   mivel:

               (1)

               A 2006/87/EK irányelv 2006. decemberi elfogadása óta a felülvizsgált rajnai hajózási egyezmény 22. cikke alapján módosításokat fogadtak el a rajnai hajók szemleszabályzatában. Ezért a 2006/87/EK irányelvet ennek megfelelően módosítani kell.

               (2)

               Biztosítani kell, hogy a közösségi hajóbizonyítványt és a rajnai hajók szemleszabályzatának megfelelően kiadott hajóbizonyítványt olyan műszaki előírások alapján adják ki, amelyek ugyanolyan szintű biztonságot garantálnak.

               (3)

               A nem közúti mozgó gépekbe és berendezésekbe szánt belső égésű motorok gáz- és szilárd halmazállapotú szennyezőanyag-kibocsátása elleni intézkedésekre vonatkozó tagállami jogszabályok közelítéséről szóló, 1997. december 16-i 97/68/EK európai parlamenti és tanácsi irányelv (2) hatálya alá tartozó motorok telepítésére és használat közben történő ellenőrzésére vonatkozó, a rajnai hajók szemleszabályzatában szereplőekkel egyenértékű rendelkezéseket be kell építeni.

               (4)

               A verseny torzulásának, valamint a biztonsági szintek közötti eltéréseknek az elkerülése érdekében a 2006/87/EK irányelv módosításait a lehető leggyorsabban végre kell hajtani.

               (5)

               Az ebben az irányelvben előírt intézkedések összhangban állnak a belvízi áru- és személyszállításra vonatkozó nemzeti hajóvezetői bizonyítványok kölcsönös elismeréséről szóló, 1991. december 16-i 91/672/EGK tanácsi irányelv (3) 7. cikkében említett bizottság véleményével,

         ELFOGADTA EZT AZ IRÁNYELVET:
   1. cikk
   A 2006/87/EK irányelv I. mellékletében a 3. fejezetben az Olasz Köztársaságra vonatkozó szöveg helyébe a következő szöveg lép:

      „Olasz Köztársaság

      Az összes hajózható nemzeti vízi út.”

   2. cikk
   A 2006/87/EK irányelv II. melléklete ezen irányelv I. mellékletének megfelelően módosul.
   3. cikk
   A 2006/87/EK irányelv V. melléklete ezen irányelv II. mellékletének megfelelően módosul.
   4. cikk
   A 2006/87/EK irányelv 1. cikkének (1) bekezdésében említett belvízi utakkal rendelkező tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2009. június 30-ig megfeleljenek. Erről haladéktalanul tájékoztatják a Bizottságot.
   Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   5. cikk
   Ezen irányelv az Európai Unió Hivatalos Lapjában való kihirdetésének napján lép hatályba.
   6. cikk
   Ennek az irányelvnek azok a tagállamok a címzettjei, amelyek a 2006/87/EK irányelv 1. cikkének (1) bekezdésében említett belvízi utakkal rendelkeznek.

      Kelt Brüsszelben, 2009. április 24-én.

            a Bizottság részéről

         Antonio TAJANI

            alelnök

      (1)  HL L 389., 2006.12.30., 1. o.

      (2)  HL L 59., 1998.2.27., 1. o.

      (3)  HL L 373., 1991.12.31., 29. o.

      I. MELLÉKLET

                  1.

                  A tartalomjegyzék a következőképpen módosul:

                              a)

                              a 8a. FEJEZET címe helyébe a következő cím lép:

                              b)

                              a 8a. FEJEZET címe a következő, a 8a. fejezetre vonatkozó cikkek címével egészül ki:

                                          „8a.01. cikk —

                                       Fogalommeghatározások

                                          8a.02. cikk —

                                       Általános rendelkezések

                                          8a.03. cikk —

                                       Elismert típusjóváhagyások

                                          8a.04. cikk —

                                       Beépítési vizsgálat, időközi vizsgálat és rendkívüli vizsgálat

                                          8a.05. cikk —

                                       Műszaki szolgálatok”

                              c)

                              A 10.03a. cikk címének helyébe a következő szöveg lép:

                                       „A személyzeti lakóterek, kormányállások és utasterek védelmét szolgáló tartósan rögzített tűzvédelmi rendszerek”

                              d)

                              A 10.03b. cikk címének helyébe a következő szöveg lép:

                                       „A motorterek, kazánterek és szivattyúterek védelmét szolgáló tartósan rögzített tűzvédelmi rendszerek”

                              e)

                              A 24.07. cikk után a következő címet kell beilleszteni:

                                          „24.08. cikk —

                                       Átmeneti rendelkezés a 2.18. cikkhez”

                              f)

                              A 24a.04. cikk után a következő címet kell beilleszteni:

                                          „24a.05. cikk —

                                       Átmeneti rendelkezés a 2.18. cikkhez”

                              g)

                              A II. FÜGGELÉK után a következő függelékeket kell beilleszteni:

                                          „III. FÜGGELÉK –

                                       AZ EGYEDI EURÓPAI HAJÓAZONOSÍTÓ SZÁM MINTÁJA

                                             IV. FÜGGELÉK –

                                       A HAJÓ AZONOSÍTÁSÁRA SZOLGÁLÓ ADATOK

                                             V. FÜGGELÉK –

                                       MOTORPARAMÉTER-JEGYZŐKÖNYV”

                  2.

                  Az 1.01. cikk a következőképpen módosul:

                              a)

                              Az 52. pont helyébe a következő szöveg lép:
                              „52.   »gyülekezőhelyek«: a hajó különlegesen védett területei, ahol az utasok veszély esetén gyülekeznek;”

                              b)

                              A 76. pont helyébe a következő szöveg lép:
                              „76.   »merülés (T)«: a hajótest legalsó pontja (a gerinc és a rögzített szerelvények figyelembevétele nélkül) és a legnagyobb merülési vonal között mért függőleges távolság méterben;”

                              c)

                              A szöveg a 76. pont után a 76a. ponttal egészül ki:
                              „76a.   »teljes merülés (TOA)«: a hajótest legalsó pontja (a gerinc és a rögzített szerelvények figyelembevételével) és a legnagyobb merülési vonal között mért függőleges távolság méterben;”

                              d)

                              A szöveg a 97. pont után a 97a. és 97b. ponttal egészül ki:
                              „97a.   »navigációs fények«: a navigációs lámpákon megjelenő fények, amelyek a vízi jármű azonosítására szolgálnak”
                              „97b.   »jelzőfények«: a vizuális vagy hangjelzések kíséretében megjelenő fények;”

                  3.

                  A 2.07. cikk (1) bekezdése helyébe a következő szöveg lép:

                              „(1)

                              A vízi jármű tulajdonosa vagy annak képviselője az illetékes hatóság tudomására hoz minden, a hajó nevében vagy tulajdonjogában bekövetkezett változást, újabb köbözési eredményt, a bejegyzésben vagy honi kikötőben történt változást, és a közösségi bizonyítványt az említett hatósághoz elküldi módosításra.”

                  4.

                  A 7.04. cikk a következőképpen módosul:

                              a)

                              A (3) bekezdés helyébe a következő szöveg lép:

                                          „(3)

                                          Ki kell jelezni a hajóra gyakorolt tolóerő irányát, valamint a propeller vagy a főmotorok fordulatszámát.”

                              b)

                              A (9) bekezdés második mondata helyébe a következő szöveg lép:
                              „Az (1)–(8) bekezdésben előírt követelmények értelemszerűen vonatkoznak a fent említett aktív kormányberendezésekkel és propulziós rendszerekkel kapcsolatban kiválasztott külön jellemzőkre és intézkedésekre. A (2) bekezdés mintájára minden berendezésnek szabályozhatónak kell lennie egy karral, amely ív alakban mozgatható egy függőleges sík mentén, amely sík hozzávetőlegesen párhuzamos a berendezés tolóerejének irányával. A kar helyzete alapján a hajóra ható tolóerő irányának egyértelműnek kell lennie.
                              Ha a kormánypropeller vagy a cikloidálpropeller rendszert nem fogantyúkkal működtetik, a felügyeleti szerv engedélyezheti a (2) bekezdéstől való eltérést. Ezeket a kivételeket a közösségi bizonyítvány 52. rovatába be kell jegyezni.”

                  5.

                  A szöveg a 8. fejezet után a következő 8a. fejezettel egészül ki:
                  „8a.   FEJEZET

                     DÍZELMOTOROK GÁZ- ÉS SZILÁRD HALMAZÁLLAPOTÚ SZENNYEZŐANYAG-KIBOCSÁTÁSA

                     8a.01. cikk

                     Fogalommeghatározások

                  Ebben a fejezetben:

                              1.

                              motor: a kompressziós gyújtás elve alapján működő motor (dízelmotor);

                              1a.

                              propulziós motor: a 97/68/EK irányelv (1) 2. cikkének meghatározása szerint belvízi hajó meghajtására szolgáló motor;

                              1b.

                              segédmotor: a hajó meghajtásától eltérő célú alkalmazásokhoz használt motor;

                              1c.

                              cseremotor: egy használt, teljesen felújított motor, amely egy jelenleg működő motor helyettesítésére szolgál, és amelynek konstrukciója (soros motor, V-motor) megegyezik a helyettesítendő motor konstrukciójával, hengereinek száma azonos, leadott teljesítménye és fordulatszáma legfeljebb 10 %-kal tér el a helyettesítendő motor teljesítményétől és fordulatszámától;

                              2.

                              típusjóváhagyás: a módosított 97/68/EK irányelv 2. cikkének második francia bekezdése szerinti olyan eljárás, amelynek során egy tagállam tanúsítja, hogy egy motortípus vagy egy motorcsalád a motor(ok) által kibocsátott gáz-halmazállapotú szennyező anyagok és légszennyező részecskék tekintetében teljesíti az ezen irányelvben meghatározott vonatkozó műszaki követelményeket.

                              3.

                              beépítési vizsgálat: az az eljárás, amellyel az illetékes hatóság meggyőződik arról, hogy a vízi járműre felszerelt motor még akkor is megfelel e fejezet műszaki követelményeinek, ha a típusjóváhagyás kibocsátása óta a motort gáz- és szilárd halmazállapotú szennyezőanyag-kibocsátása tekintetében módosításoknak vagy beállításoknak vetették alá;

                              4.

                              időközi vizsgálat: az az eljárás, amellyel az illetékes hatóság meggyőződik arról, hogy a vízi jármű motorja még akkor is megfelel e fejezet műszaki követelményeinek, ha az átvételi vizsgálat óta a motort a gáz- és szilárd halmazállapotú szennyezőanyag-kibocsátása tekintetében módosításoknak vagy beállításoknak vetették alá;

                              5.

                              rendkívüli vizsgálat: az az eljárás, amellyel az illetékes hatóság meggyőződik arról, hogy a vízi járműre felszerelt motor a gáz- és szilárd halmazállapotú szennyezőanyag-kibocsátás tekintetében végrehajtott minden jelentős módosítás után továbbra is megfelel az e fejezetben foglalt műszaki követelményeknek;

                              6.

                              (Üres);

                              7.

                              motorcsalád: a módosított 97/68/EK irányelv 2. cikke negyedik francia bekezdésének meghatározása szerint a gyártó által csoportosított motorok, amelyek kialakításuk következtében várhatóan hasonló gáz- és szilárd halmazállapotú szennyezőanyag-kibocsátási tulajdonságokkal bírnak, és amelyek teljesítik a 8a.03. cikkben szereplő szabályok követelményeit;

                              8.

                              (Üres);

                              9.

                              (Üres);

                              10.

                              (Üres);

                              11.

                              gyártó: a módosított 97/68/EK irányelv 2. cikkében szereplő meghatározás szerint az a személy vagy szervezet, aki vagy amely a jóváhagyó hatósággal szemben minden szempontból felelős a típus-jóváhagyási eljárásért és a gyártásmegfelelőség biztosításáért. Nem szükségszerű, hogy a személy vagy szervezet közvetlenül részt vegyen a motor gyártásának minden szakaszában.

                              12.

                              (Üres);

                              13.

                              (Üres);

                              14.

                              (Üres);

                              15.

                              (Üres);

                              16.

                              motorparaméter-jegyzőkönyv: az V. függelékben meghatározott dokumentum, amely megfelelő módon tartalmazza az összes olyan paramétert, ezeknek változtatásait, valamint az összes olyan alkatrészt és motorbeállítást, amely befolyásolja a motor gáz- és szilárd halmazállapotú szennyezőanyag-kibocsátását;

                              17.

                              a motor gyártójának utasításai a kipufogógázzal kapcsolatos alkatrészek és motorparaméterek megfigyeléséről: az a dokumentum, amelyet az átvételi vizsgálat, az időközi és a rendkívüli vizsgálatok végrehajtásának céljából készítettek el.

                     8a.02. cikk

                     Általános rendelkezések

                              (1)

                              A 97/68/EK irányelv követelményeinek sérelme nélkül e fejezet rendelkezéseit kell alkalmazni minden olyan motorra, amelynek névleges leadott teljesítménye több mint 19 kW, és amely belvízi hajókba vagy a fedélzetükön található gépekbe van beépítve.

                              (2)

                              A motoroknak ki kell elégíteni a 97/68/EK irányelvben foglalt követelményeket.

                              (3)

                              A vonatkozó alkalmazási terület kipufogógáz-kibocsátási határértékeinek való megfelelést a 8a.03. cikk alapján kiadott típusjóváhagyás alapján kell megállapítani.

                              (4)

                              Átvételi vizsgálatok

                                          a)

                                          A motornak a hajóra történő beszerelése után, de még a használatbavétel előtt átvételi vizsgálatot kell lefolytatni. A vizsgálat alapján - amely a vízi jármű kezdeti ellenőrzésének, vagy a beszerelt érintett motoron végzett rendkívüli ellenőrzés része - a motort bejegyzik az első alkalommal kibocsátandó közösségi bizonyítványba, vagy módosítják a meglévő közösségi bizonyítványt.

                                          b)

                                          A felügyeleti szerv eltekinthet az a) pontban meghatározott átvételi vizsgálattól, ha egy 130 kW-nál kisebb névleges teljesítményű motort az azonos típusjóváhagyás hatálya alá tartozó motorra cserélnek ki. Előfeltételként a hajó tulajdonosa vagy felhatalmazott képviselője értesíti a felügyeleti szervet a motorcseréről és benyújtja a típus-jóváhagyási dokumentum egy példányát, valamint az újonnan beszerelt motor azonosítószámával kapcsolatos részletes adatokat. A felügyeleti szerv végrehajtja a közösségi bizonyítvány megfelelő módosításait (vö. 52. rovat).

                              (5)

                              A motor időközi vizsgálatait a 2.09. cikkben szereplő időszakos vizsgálatok keretében kell végrehajtani.

                              (6)

                              A motor jelentős módosításait követően, ha az ilyen jellegű módosítások hatást gyakorolhatnak a motor gáz- és szilárd halmazállapotú szennyezőanyag-kibocsátására, minden esetben rendkívüli vizsgálatot kell végezni.

                              (6a)

                              A 8a.02. cikk (4)–(6) bekezdésében leírt vizsgálatok eredményeit fel kell jegyezni a motorparaméter-jegyzőkönyvben.

                              (7)

                              A felügyeleti szerv a közösségi bizonyítvány 52. rovatában feltünteti a hajóra felszerelt és az e fejezet követelményeinek hatálya alá tartozó összes motor típusjóváhagyásának számát és motorszámát. A 97/68/EK irányelv 9. cikk (4) bekezdése a) pontjának hatálya alá tartozó motorok esetében elegendő feltüntetni az azonosítószámot.

                              (8)

                              Az e fejezetben szereplő feladatok ellátásának céljából az illetékes hatóság műszaki szolgálatot alkalmazhat.

                     8a.03. cikk

                     Elismert típusjóváhagyások

                              (1)

                              A következő típusjóváhagyásokat el kell ismerni, amennyiben a motor alkalmazására kiterjed a megfelelő típusjóváhagyás:

                                          a)

                                          a 97/68/EK irányelv szerinti típusjóváhagyások;

                                          b)

                                          azok a típusjóváhagyások, amelyeket a 97/68/EK irányelv (2) szerint egyenértékűnek ismernek el.

                              (2)

                              A típusjóváhagyással rendelkező motorok esetében a következő dokumentumokat vagy azok másolatait a hajón kell tartani:

                                          a)

                                          a típus-jóváhagyási dokumentum;

                                          b)

                                          a motor gyártójának utasításai a kipufogógázzal kapcsolatos alkatrészek és motorparaméterek megfigyeléséről;

                                          c)

                                          a motorparaméter-jegyzőkönyv.

                     8a.04. cikk

                     Átvételi vizsgálat, időközi vizsgálat és rendkívüli vizsgálat

                              (1)

                              A 8a.02. cikk (4) bekezdése értelmében végrehajtott átvételi vizsgálat időpontjában, a 8a.02. cikk (5) bekezdése értelmében végrehajtott időközi vizsgálatok esetén, valamint a 8a.02. cikk (6) bekezdése értelmében végrehajtott rendkívüli vizsgálatok esetén az illetékes hatóság megvizsgálja a motor aktuális állapotát az alkatrészek, a beállítások, valamint a 8a.01. cikk (17) bekezdése szerinti utasításokban meghatározott paraméterek szempontjából.
                              Ha a hatóság megállapítja, hogy a motor nem felel meg a jóváhagyott motortípusnak vagy a jóváhagyott motorcsaládnak, akkor:

                                          a)

                                          előírhatja, hogy

                                                      aa)

                                                      lépéseket tegyenek a motor megfelelőségének helyreállítása érdekében;

                                                      bb)

                                                      előírhatja a típus-jóváhagyási dokumentum megfelelő módosításait, vagy

                                          b)

                                          elrendelheti a tényleges károsanyag-kibocsátás megmérését.

                                    Amennyiben nem állítják helyre a motor megfelelőségét, nem hajtják végre a típus-jóváhagyási dokumentumon a megfelelő módosításokat, vagy amennyiben a mérések azt mutatják, hogy a motor nem teljesíti a károsanyag-kibocsátási határértékeket, az illetékes hatóság megtagadja a közösségi bizonyítvány kibocsátását, vagy visszavonja a korábban kibocsátott közösségi bizonyítványt.

                              (2)

                              Kipufogógáz-utókezelő rendszerrel felszerelt motorok esetében az átvételi, időközi és rendkívüli vizsgálatok alkalmával ellenőrzéseket kell végrehajtani annak megállapítása érdekében, hogy ezek a rendszerek megfelelően működnek-e.

                              (3)

                              Az (1) bekezdésben szereplő vizsgálatokat »a motor gyártójának utasításai a kipufogógázzal kapcsolatos alkatrészek és motorparaméterek megfigyeléséről« című dokumentum alapján kell elvégezni. Az utasításokban, amelyeket a gyártónak kell összeállítania és az illetékes hatóságnak jóvá kell hagynia, meg kell határozni a kipufogógázzal kapcsolatos alkatrészeket, valamint azokat a beállításokat és paramétereket, amelyek alapján a kipufogógáz-kibocsátási határértékeknek való megfelelés feltételezhető. Az utasítások legalább a következő részleteket tartalmazzák:

                                          a)

                                          a motortípus és adott esetben a motorcsalád, a névleges teljesítmény és a névleges fordulatszám feltüntetésével;

                                          b)

                                          a kipufogógázok kibocsátásával kapcsolatos alkatrészek és motorparaméterek felsorolása;

                                          c)

                                          a kipufogógázok kibocsátásával kapcsolatos engedélyezett alkatrészek azonosításához szükséges egyértelmű jellemzők (pl. az alkatrészeken feltüntetett alkatrészszámok);

                                          d)

                                          a kipufogógázok kibocsátásával kapcsolatos motorparaméterek, például a befecskendezési idők beállítási tartományai, a hűtővíz engedélyezett hőmérséklete, a kipufogógáz maximális ellennyomása stb.

                                    Kipufogógáz-utókezelő rendszerrel felszerelt motorok esetében az utasításoknak a kipufogógáz-utókezelő berendezések hatékony működésének ellenőrzésére szolgáló eljárásokat is tartalmazniuk kell.

                              (4)

                              A motorok vízi járművekbe történő beépítésének meg kell felelnie a típusjóváhagyás alkalmazási körében meghatározott korlátozásoknak. Ezenkívül a szívóoldali vákuum és a kipufogógáz ellennyomása nem haladhatja meg a jóváhagyott motorhoz feltüntetett értékeket.

                              (5)

                              Ha a hajóba beépített motorok egy motorcsaládhoz tartoznak, nem hajthatók végre olyan utólagos beállítások vagy módosítások, amelyek hátrányosan érinthetik a motorok kipufogógáz- és szilárd halmazállapotú szennyezőanyag-kibocsátását, vagy amelyek a javasolt beállítási tartományon kívülre esnek.

                              (6)

                              Ha a típusjóváhagyás kibocsátása után utólagos beállításokat vagy módosításokat kell végrehajtani a motoron, ezeket pontosan be kell vezetni a motorparaméter-jegyzőkönyvbe.

                              (7)

                              Ha az átvételi és időközi vizsgálatok azt mutatják, hogy a hajóba beépített motorok a paramétereik, alkatrészeik és szabályozható jellemzőik szempontjából teljesítik a 8a.01. cikk (17) bekezdése szerinti utasításokban meghatározott műszaki előírásokat, akkor feltételezhető, hogy a motorok kipufogógáz- és szilárd halmazállapotú szennyezőanyag-kibocsátása is megfelel az alapvető határértékeknek.

                              (8)

                              Ha a motor megkapta a típusjóváhagyást, az illetékes hatóság saját belátása szerint csökkentheti az ezen rendelkezések alapján végrehajtandó átvételi vagy időközi vizsgálatokat. Végre kell azonban hajtani a teljes vizsgálatot legalább egy henger vagy motorcsaládonként egy motor tekintetében, és a vizsgálatok csak akkor csökkenthetők, ha alapos okkal feltételezhető, hogy az összes többi henger vagy motor a vizsgálat alá vont hengerhez vagy motorhoz hasonlóan viselkedik.

                     8a.05. cikk

                     Műszaki szolgálatok

                              (1)

                              A műszaki szolgálatoknak meg kell felelniük a vizsgáló és kalibrációs laboratóriumok illetékességének általános követelményeire vonatkozó európai szabványnak (EN ISO/IEC 17025:2000), a következő feltételek kellő figyelembevételével:

                                          a)

                                          A motorok gyártói nem ismerhetők el műszaki szolgálatokként.

                                          b)

                                          E fejezet alkalmazásában a műszaki szolgálat az illetékes hatóság engedélyével használhat a saját vizsgáló laboratóriumán kívüli berendezéseket.

                                          c)

                                          Az illetékes hatóság felszólítására a műszaki szolgálatoknak igazolniuk kell, hogy az Európai Unión belül végezhetik az e bekezdésben leírt típusú tevékenységeket.

                                          d)

                                          Harmadik országokban található műszaki szolgálatot csak az Európai Unió és az érintett harmadik ország közötti két- vagy többoldalú egyezmény alapján lehet elismert műszaki szolgálatnak tekinteni.

                              2.

                              A tagállamok közlik a Bizottsággal azoknak a műszaki szolgálatoknak a nevét és címét, amelyek a nemzeti illetékes hatósággal együtt e fejezet alkalmazásáért felelősek. A Bizottság a tagállamok rendelkezésére bocsátja ezt az információt.

                  6.

                  A 10.03a. cikk címének helyébe a következő szöveg lép:

                     „A személyzeti lakóterek, kormányállások és utasterek védelmét szolgáló tartósan rögzített tűzvédelmi rendszerek”

                  7.

                  A 10.03b. cikk címének helyébe a következő szöveg lép:

                     „A motorterek, kazánterek és szivattyúterek védelmét szolgáló tartósan rögzített tűzvédelmi rendszerek”

                  8.

                  Az 15.06. cikk (5) bekezdésének a) pontja helyébe a következő szöveg lép:

                              „a)

                              Előírt teljes szélességük legalább 0,80 méter legyen. Ha 80-nál több utas által használt helyiségekbe vezetnek, meg kell felelniük a (3) bekezdés d) és e) pontjában említett, az összekötő folyosókhoz vezető kijáratok szélességére vonatkozó rendelkezéseknek.”

                  9.

                  A 15.06. cikk (8) bekezdése a következőképpen módosul:

                              a)

                              Az e) pont helyébe a következő szöveg lép:

                                          „e)

                                          Ha a gyülekezőhelyként kijelölt helyiségekben rögzített ülések vagy padok találhatók, a megfelelő utaslétszámot nem kell figyelembe venni az a) pont szerinti teljes gyülekezési terület kiszámításához. Az a létszám azonban, amelyre egy adott helyiségben ülőhelyeket vagy padokat számítanak, nem haladhatja meg a személyeknek azon számát, amelyre az említett helyiségben gyülekezőhely áll rendelkezésre.”

                              b)

                              Az f) pont helyébe a következő szöveg lép:

                                          „f)

                                          Az életmentő felszereléseknek az evakuálási területekről könnyen elérhetőnek kell lenniük.”

                              c)

                              A g) pont helyébe a következő szöveg lép:

                                          „g)

                                          Az utasoknak ezen evakuálási területekről történő biztonságos evakuálását a hajó mindkét oldalán lehetővé kell tenni.”

                              d)

                              A h) pont helyébe a következő szöveg lép:

                                          „h)

                                          A gyülekezési helyeknek a biztonsági vonal felett kell elhelyezkedniük.”

                              e)

                              Az i) pont helyébe a következő szöveg lép:

                                          „i)

                                          A gyülekezési helyeket és az evakuálási területeket a biztonságtechnikai tervrajzon meg kell jelölni, a hajó fedélzetén pedig jelzőtáblával kell jelezni.”

                              f)

                              A j) pont helyébe a következő szöveg lép:

                                          „j)

                                          A d) és e) pont rendelkezései vonatkoznak azokra a szabad fedélzetekre is, amelyeken gyülekezőhelyeket jelöltek ki.”

                              g)

                              Az l) pont helyébe a következő szöveg lép:

                                          „l)

                                          Minden olyan esetben azonban, amikor az e), j) és k) pont szerinti csökkentést alkalmaznak, az a) pont szerinti teljes területnek legalább a legnagyobb megengedett utaslétszám 50 %-ára elegendőnek kell lennie.”

                  10.

                  A 15.08. cikk (6) bekezdése helyébe a következő szöveg lép:

                              „(6)

                              Egy tartósan rögzített csőhálózattal rendelkező fenékvízszívó-rendszernek rendelkezésre kell állnia.”

                  11.

                  A 24.02. cikk (2) bekezdésében szereplő táblázat a következőképpen módosul:

                              a)

                              A 7.02. cikk (5) bekezdésére vonatkozó szöveg a 7.02. cikk (6) bekezdésére vonatkozó szövegre változik.

                              b)

                              A szöveg a 7.04. cikk (2) bekezdésére vonatkozó szöveg után kiegészül a következő szöveggel:

                                          „(3) bekezdés

                                          Kijelzés

                                          Egyszemélyes radarhajózásra kialakított kormányállás hiánya esetén: Ú.CS.Á., legkésőbb a közösségi bizonyítvány 2010.1.1. utáni kiadásakor vagy megújításakor

                                          (9) bekezdés harmadik mondat

                                          Karral történő szabályozás

                                          Ú.CS.Á., legkésőbb a közösségi bizonyítvány 2010.1.1. utáni kiadásakor vagy megújításakor

                                          negyedik mondat

                                          Egyértelműen mutatja a tolóerő irányát

                                          Ú.CS.Á., legkésőbb a közösségi bizonyítvány 2010.1.1. utáni kiadásakor vagy megújításakor”

                              c)

                              A 8.02. cikk (4) bekezdésére vonatkozó szöveg helyébe a következő szöveg lép:

                                          „(4) bekezdés

                                          A csőcsatlakozások takarása

                                          Ú.CS.Á., legkésőbb a közösségi bizonyítvány 2025.1.1. utáni kiadásakor vagy megújításakor”

                              d)

                              A szöveg 8.02. cikk (4) bekezdésére vonatkozó szöveg után kiegészül a következő szöveggel:

                                          „(5) bekezdés

                                          Borítással ellátott csőrendszer

                                          Ú.CS.Á., legkésőbb a közösségi bizonyítvány 2025.1.1. utáni kiadásakor vagy megújításakor

                                          (6) bekezdés

                                          A motor alkatrészeinek szigetelése

                                          Ú.CS.Á., legkésőbb a közösségi bizonyítvány kiadásakor vagy megújításakor”

                              e)

                              A 8.05. cikk (9) bekezdésének első mondatára vonatkozó szöveg a 8.05. cikk (9) bekezdésének második mondatára vonatkozó szövegre változik.

                              f)

                              A szöveg a 8.05. cikk (13) bekezdésére vonatkozó szöveg után kiegészül a következő szöveggel:

                                          „8.06.

                                          Kenőolaj tárolására szolgáló tartályok, csövek és tartozékok

                                          Ú.CS.Á., legkésőbb a közösségi bizonyítvány 2045.1.1. utáni kiadásakor vagy megújításakor

                                          8.07.

                                          Az erőátviteli rendszerben, a vezérlő- és indítórendszerben, valamint a fűtőrendszerben olaj tárolására szolgáló tartályok, csövek és tartozékok

                                          Ú.CS.Á., legkésőbb a közösségi bizonyítvány 2045.1.1. utáni kiadásakor vagy megújításakor”

                              g)

                              A 8a. fejezetre vonatkozó szöveg helyébe a következő szöveg lép:

                                          „8a. FEJEZET

                                          8a.02. cikk (2) és (3) bekezdése

                                          A követelményeknek való megfelelés/kipufogógáz-kibocsátási határértékek

                                          A rendelkezések nem vonatkoznak

                                                      a)

                                                      2003.1.1. előtt beépített motorokra és

                                                      b)

                                                      azokra a cseremotorokra, amelyeket legkésőbb 2011.12.31-ig beépítenek olyan vízi járművekbe, amelyek 2002.1.1-jén üzemben voltak

                                                Olyan motorok esetén, amelyeket

                                                      a)

                                                      2003.1.1. és 2007.7.1. között építettek be vízi járműbe, a kipufogógáz-kibocsátási határértékekre a 97/68/EK irányelv XIV. mellékletében megadott értékek vonatkoznak;

                                                      b)

                                                      2007.6.30. után építettek be vízi járműbe vagy a fedélzeten található gépekbe, a kipufogógáz-kibocsátási határértékekre a 97/68/EK irányelv XV. mellékletében megadott értékek vonatkoznak

                                                A követelmények:

                                                      aa)

                                                      az 560 kW-nál nagyobb teljesítményű propulziós motorokra és segédmotorokra vonatkozó V kategóriára, továbbá

                                                      bb)

                                                      a 97/68/EK irányelvben megadott segédmotorokra vonatkozó D, E, F, G, H, I, J, K kategóriára egyenlő módon vonatkoznak”

                              h)

                              A 9.15. cikk (9) bekezdésére vonatkozó szöveg a 9.15. cikk (10) bekezdésére vonatkozó szövegre módosul.

                              i)

                              A „15. FEJEZET” cím után a szöveg a következő szöveggel egészül ki:

                                          „15.01. cikk (1) bekezdésének c) pontja

                                          A 8.08. cikk (2) bekezdésének második mondata nem alkalmazandó

                                          Ú.CS.Á., legkésőbb a közösségi bizonyítvány 2007.1.1. utáni kiadásakor vagy megújításakor”

                              j)

                              A 15.01. cikk (1) bekezdésének d) pontjára vonatkozó szöveg helyébe a következő szöveg lép:

                                          „d)

                                          A 9.14. cikk (3) bekezdésének második mondata a több mint 50 V névleges feszültségeknél nem alkalmazandó

                                          Ú.CS.Á., legkésőbb a közösségi bizonyítvány 2010.1.1. utáni kiadásakor vagy megújításakor”

                  12.

                  A 24.06. cikk (5) bekezdésében szereplő táblázat a következőképpen módosul:

                              a)

                              A szöveg a 7.02. cikk (2) bekezdésére vonatkozó szöveg után a következő szöveggel egészül ki:

                                          „7.04. cikk (3) bekezdése

                                          Kijelzés

                                          Egyszemélyes radarhajózásra kialakított kormányállás hiánya esetén: Ú.CS.Á., legkésőbb a közösségi bizonyítvány 2010.1.1. utáni kiadásakor vagy megújításakor

                                          2007.4.1.

                                          (9) bekezdés harmadik mondata

                                          Karral történő szabályozás

                                          Ú.CS.Á., legkésőbb a közösségi bizonyítvány 2010.1.1. utáni kiadásakor vagy megújításakor

                                          2007.4.1.

                                          negyedik mondat

                                          A vízsugár irány feltüntetésének tilalma

                                          Ú.CS.Á., legkésőbb a közösségi bizonyítvány 2010.1.1. utáni kiadásakor vagy megújításakor

                                          2007.4.1.”

                              b)

                              A 8.02. cikk (4) bekezdésére vonatkozó szöveg helyébe a következő szöveg lép:

                                          „8.02. cikk (4) bekezdése

                                          A csőcsatlakozások takarása

                                          Ú.CS.Á., legkésőbb a közösségi bizonyítvány 2025.1.1. utáni kiadásakor vagy megújításakor

                                          2007.4.1.”

                              c)

                              A szöveg a 8.02. cikk (4) bekezdésére vonatkozó szöveg után a következő szöveggel egészül ki:

                                          „(5) bekezdés

                                          Borítással ellátott csőrendszer

                                          Ú.CS.Á., legkésőbb a közösségi bizonyítvány 2025.1.1. utáni kiadásakor vagy megújításakor

                                          2007.4.1.

                                          (6) bekezdés

                                          A motor alkatrészeinek szigetelése

                                          Ú.CS.Á., legkésőbb a közösségi bizonyítvány 2025.1.1. utáni kiadásakor vagy megújításakor

                                          2003.4.1.”

                              d)

                              A 8.05. cikk (9) bekezdésének első mondatára vonatkozó szöveg a 8.05. cikk (9) bekezdésének második mondatára vonatkozó szövegre módosul.

                              e)

                              A szöveg a 8.05. cikk (13) bekezdésére vonatkozó szöveg után kiegészül a következő szöveggel:

                                          „8.06.

                                          Kenőolaj tárolására szolgáló tartályok, csövek és tartozékok

                                          Ú.CS.Á., legkésőbb a közösségi bizonyítvány 2045.1.1. utáni kiadásakor vagy megújításakor

                                          2007.4.1.

                                          8.07.

                                          Az erőátviteli rendszerben, a vezérlő- és indítórendszerben, valamint a fűtőrendszerben olaj tárolására szolgáló tartályok, csövek és tartozékok

                                          Ú.CS.Á., legkésőbb a közösségi bizonyítvány 2045.1.1. utáni kiadásakor vagy megújításakor

                                          2007.4.1.”

                              f)

                              A 8a. fejezetre vonatkozó szöveg helyébe a következő szöveg lép:

                                          „8a. FEJEZET

                                          A rendelkezések nem vonatkoznak

                                                      a)

                                                      2003.1.1. előtt beépített motorokra és

                                                      b)

                                                      azokra a cseremotorokra, amelyeket legkésőbb 2011.12.31-ig beépítenek olyan vízi járművekbe, amelyek 2002.1.1-jén üzemben voltak

                                          2002.1.1.

                                          8a.02. cikk (2) és (3) bekezdése

                                          A követelményeknek való megfelelés/kipufogógáz-kibocsátási határértékek

                                          Olyan motorok esetén, amelyeket

                                                      a)

                                                      2003.1.1. és 2007.7.1. között építettek be vízi járműbe, a kipufogógáz-kibocsátási határértékekre a 97/68/EK irányelv XIV. mellékletében megadott értékek vonatkoznak;

                                                      b)

                                                      2007.6.30. után építettek be vízi járműbe vagy a fedélzeten található gépekbe, a kipufogógáz-kibocsátási határértékekre a 97/68/EK irányelv XV. mellékletében megadott értékek vonatkoznak

                                                A követelmények:

                                                      aa)

                                                      az 560 kW-nál nagyobb teljesítményű propulziós motorokra és segédmotorokra vonatkozó V kategóriára, továbbá

                                                      bb)

                                                      a 97/68/EK irányelvben megadott segédmotorokra vonatkozó D, E, F, G, H, I, J, K kategóriára

                                                egyenlő módon vonatkoznak”

                                          2007.7.1.

                              g)

                              A 15.01. cikk (1) bekezdésének c) pontjára vonatkozó szöveg helyébe a következő szöveg lép:

                                          „15.01. cikk (1) bekezdésének c) pontja

                                          A 8.08. cikk (2) bekezdésének második mondata nem alkalmazandó

                                          Ú.CS.Á., legkésőbb a közösségi bizonyítvány kiadásakor vagy megújításakor

                                          2006.1.1.”

                  13.

                  A 24.07. cikk után a rendelet a következő cikkel egészül ki:
                  „24.08. cikk

                     Átmeneti rendelkezés a 2.18. cikkhez

                  Olyan vízi járműre vonatkozó közösségi bizonyítvány kiadásakor, amely 2007. március 31. után a rajnai hajók szemleszabályzata szerint kibocsátott érvényes hajóbizonyítvánnyal rendelkezett, a már hozzárendelt egyedi európai hajóazonosító számot kell használni, és adott esetben ezt ki kell egészíteni az első helyen álló »0« számjeggyel.”

                  14.

                  A 24a.02. cikk (2) bekezdésében szereplő táblázat a következőképpen módosul:

                              a)

                              A 7.02. cikk (5) bekezdésére vonatkozó szöveg a 7.02. cikk (6) bekezdésére vonatkozó szövegre változik.

                              b)

                              A szöveg a 7.04. cikk (2) bekezdésére vonatkozó szöveg után a következő szöveggel egészül ki:

                                          „(3) bekezdés

                                          Kijelzés

                                          Egyszemélyes radarhajózásra kialakított kormányállás hiánya esetén: Ú.CS.Á., legkésőbb a közösségi bizonyítvány 2024. december 30. utáni kiadásakor vagy megújításakor

                                          (9) bekezdés harmadik mondata

                                          Karral történő szabályozás

                                          Ú.CS.Á., legkésőbb a közösségi bizonyítvány 2024. december 30. utáni kiadásakor vagy megújításakor

                                          negyedik mondat

                                          A vízsugár irány feltüntetésének tilalma

                                          Ú.CS.Á., legkésőbb a közösségi bizonyítvány 2024. december 30. utáni kiadásakor vagy megújításakor”

                              c)

                              A 8.02. cikk (1) bekezdésére vonatkozó szöveg után szereplő szöveg

                                          „(4) bekezdés

                                          A gépalkatrészek védelme

                                          Ú.CS.Á., legkésőbb a közösségi bizonyítvány kiadásakor vagy megújításakor”

                                    helyébe a következő szöveg lép:

                                          „(4)

                                          A csőcsatlakozások takarása

                                          Ú.CS.Á., legkésőbb a közösségi bizonyítvány 2024. december 30. utáni kiadásakor vagy megújításakor

                                          (5) bekezdés

                                          Borítással ellátott csőrendszer

                                          Ú.CS.Á., legkésőbb a közösségi bizonyítvány 2024. december 30. utáni kiadásakor vagy megújításakor

                                          (6) bekezdés

                                          A motor alkatrészeinek szigetelése

                                          Ú.CS.Á., legkésőbb a közösségi bizonyítvány kiadásakor vagy megújításakor”

                              d)

                              A 8.05. cikk (7) bekezdésére vonatkozó szöveg helyébe a következő szöveg lép:

                                          „(7) bekezdés első albekezdése

                                          Még abban az esetben is a fedélzetről működtethető tartályra szerelt gyors elzárószelep, amikor a szóban forgó helyiségek zárva vannak

                                          Ú.CS.Á., legkésőbb a közösségi bizonyítvány 2029.1.1. utáni kiadásakor vagy megújításakor”

                              e)

                              A 8.05. cikk (9) bekezdésének első mondatára vonatkozó szöveg a 8.05. cikk (9) bekezdésének második mondatára vonatkozó szövegre módosul.

                              f)

                              A szöveg a 8.10. cikk (3) bekezdésére vonatkozó szöveg után kiegészül a 8a. fejezetre vonatkozó következő szöveggel:

                                          „8a. FEJEZET

                                          A rendelkezések nem vonatkoznak

                                                      a)

                                                      azokra a propulziós motorokra és segédmotorokra, amelyeknek névleges leadott teljesítménye nagyobb mint 560 kW, és a 97/68/EK irányelv I. függelékének 4.1.2.4. szakaszában meghatározott következő kategóriákhoz tartoznak:

                                                                  aa)

                                                                  V1:1 – V1:3, amelyeket 2006. december 31-ig;

                                                                  bb)

                                                                  V1:4 és V2:1 – V2:5, amelyeket 2008. december 31-ig;

                                                            beépítettek vízi járműbe vagy a fedélzeten található gépekbe.

                                                      b)

                                                      azokra a segédmotorokra, amelyeknek névleges leadott teljesítménye legfeljebb 560 kW, változó sebességűek, és a 97/68/EK irányelv 9.4a. cikkében meghatározott következő kategóriákhoz tartoznak:

                                                                  aa)

                                                                  H, amelyeket 2005. december 31-ig;

                                                                  bb)

                                                                  I és K, amelyeket 2006. december 31-ig;

                                                                  cc)

                                                                  J, amelyeket 2007. december 31-ig;

                                                            beépítettek vízi járműbe vagy a fedélzeten található gépekbe.

                                                      c)

                                                      azokra a segédmotorokra, amelyeknek névleges leadott teljesítménye legfeljebb 560 kW, állandó sebességűek, és a 97/68/EK irányelv 9.4a. cikkében meghatározott következő kategóriákhoz tartoznak:

                                                                  aa)

                                                                  D, E, F és G, amelyeket 2006. december 31-ig (3);

                                                                  bb)

                                                                  H, I és K, amelyeket 2010. december 31-ig;

                                                                  cc)

                                                                  J, amelyeket 2011. december 31-ig;

                                                            beépítettek vízi járműbe vagy a fedélzeten található gépekbe.

                                                      d)

                                                      azokra a motorokra, amelyek teljesítik a 97/68/EK irányelv XIV. mellékletében említett határértékeket, és amelyeket 2007. június 30-ig beépítettek vízi járműbe vagy a fedélzeten található gépekbe.

                                                      e)

                                                      azokra a cseremotorokra, amelyeket 2011. december 31-ig beépítettek vízi járműbe vagy a fedélzeten található gépekbe egy olyan motor cseréjeként, amelyre a fenti a)–d) pontok szerint a rendelkezések nem vonatkoznak.

                                                Az a), b), c) és d) pontban említett dátumokat két évvel el kell halasztani azoknak a motoroknak a tekintetében, amelyeknek gyártási dátuma megelőzi az említett dátumokat.

                  15.

                  A szöveg a 24a.04. cikk után a következő cikkel egészül ki:
                  „24a.05. cikk

                     Átmeneti rendelkezés a 2.18. cikkhez

                  A 24.08. cikket értelemszerűen kell alkalmazni.”

                  16.

                  A II. függelékben a 23. számú szolgálati útmutató helyébe a következő szöveg lép:
                  „23. számú szolgálati útmutató

                     A megfelelő típusjóváhagyás hatálya alá tartozó motoralkalmazás

                  (A II. melléklet 8a.03. cikkének (1) bekezdése)
                  1.   Bevezetés

                  A 8a.03. cikk (1) bekezdése szerint a 97/68/EK irányelvnek megfelelő típusjóváhagyások, valamint a 97/68/EK irányelv által egyenértékűnek elismert típusjóváhagyások elismert típusjóváhagyásnak minősülnek, amennyiben a motoralkalmazás a megfelelő típusjóváhagyás hatálya alá tartozik.
                  Ezenkívül a belvízi hajókba beépített motorokat egynél több célú alkalmazásra is igénybe vehetik.
                  E szolgálati útmutató 2. szakasza kifejti, hogy a motoralkalmazás mikor tekinthető a vonatkozó típusjóváhagyás hatálya alá tartozó alkalmazásnak. A 3. szakasz kifejti azt a kérdést, hogy hogyan kell kezelni azokat a motorokat, amelyeket a hajón történő működésük során egynél több motoralkalmazáshoz is hozzá kell rendelni.
                  2.   A megfelelő típusjóváhagyás

                  A motoralkalmazás a megfelelő típusjóváhagyás hatálya alá tartozó alkalmazásnak minősül, ha a motort a következő táblázat alapján rendelték hozzá a típusjóváhagyáshoz. A motorkategóriák, a határérték-szakaszok és a vizsgálati ciklusok a hozzárendelt típus-jóváhagyási számoknak megfelelően vannak feltüntetve.

                              Motor alkalmazási területek

                              Jogalap

                              Motorkategória

                              Határérték-szakasz

                              Vizsgálat

                              követelmény

                              ciklus, ISO 8178

                              Propulziós motorok propeller-jelleggörbe szerint

                              I

                              97/68/EK irányelv

                              V

                              IIIA

                              C (4)

                              E3

                              RVIR

                              —

                              I, II (5)

                              —

                              E3

                              Állandó fordulatú fő propulziós motorok (a dízel-elektromos propulziós berendezéseket és a változó állású csavarszárnnyal ellátott propellereket is ide számítva)

                              II

                              97/68/EK irányelv

                              V

                              IIIA

                              C (4)

                              E2

                              RVIR

                              —

                              I, II (5)

                              —

                              E2

                              Segédmotorok

                              Állandó fordulat

                              III

                              97/68/EK irányelv

                              D, E, F,G

                              II

                              B

                              D2

                              H, I, J, K

                              IIIA

                              V (6)

                              RVIR

                              —

                              I, II (5)

                              —

                              D2

                              Változó fordulat és változó terhelés

                              IV

                              97/68/EK irányelv

                              D,E,F,G

                              II

                              A

                              C 1

                              H, I, J, K

                              IIIA

                              V (6)

                              L, M, N, P

                              IIIB

                              Q, R

                              IV

                              RVIR

                              —

                              I, II (5)

                              —

                              C1

                        3.   Különleges motoralkalmazások

                              3.1.

                              Azokat a motorokat, amelyeket a hajón történő működésük során egynél több motoralkalmazáshoz kell hozzárendelni, a következő módon kell kezelni:

                                          a)

                                          azoknak a segédmotoroknak az esetében, amelyek olyan berendezéseket vagy gépeket működtetnek, amelyeket a 2. szakaszban szereplő táblázat értelmében a III. vagy IV. alkalmazáshoz kell hozzárendelni, az említett táblázatban feltüntetett összes alkalmazásra meg kell szerezni a típusjóváhagyást;

                                          b)

                                          azoknak a fő propulziós motoroknak az esetében, amelyek más berendezéseket vagy gépeket is működtetnek, kizárólag a 2. szakaszban szereplő táblázatban közölt releváns fő meghajtási típushoz kell beszerezni a típusjóváhagyást, amennyiben a motor fő alkalmazása a vízi jármű meghajtása. Amennyiben az egy adott segédalkalmazásra felhasznált idő meghaladja a 30 %-ot, a fő propulziós alkalmazás céljára történő felhasználás típusjóváhagyása mellett a kiegészítő alkalmazáshoz is meg kell szerezni a motor típusjóváhagyását.

                              3.2.

                              Közvetlenül vagy generátoron keresztül orrsugár berendezéseket működtető motorok:

                                          a)

                                          változó motorsebességgel és terheléssel hozzárendelhetők a 2. szakaszban szereplő táblázatban megadott I. vagy IV. alkalmazáshoz;

                                          b)

                                          állandó motorsebességgel hozzárendelhetők a 2. szakaszban szereplő táblázatban megadott II. vagy III. alkalmazáshoz.

                              3.3.

                              A hajókba a típusjóváhagyás alapján engedélyezett és a motoron a típusazonosítási számmal jelzett teljesítményű motorokat kell beszerelni. Ha ezeknek a motoroknak alacsonyabb teljesítmény-felhasználású berendezéseket vagy gépeket kell meghajtaniuk, a teljesítmény csak a motoron kívüli eszközökkel csökkenthető az alkalmazás által igényelt teljesítményszint eléréséhez.”

                  17.

                  Az irányelv a következő V. függelékkel egészül ki:

                     „V. függelék

                        Motorparaméter-jegyzőkönyv

         (1)  HL L 59., 1998.2.27., 1. o.

         (2)  A 97/68/EK irányelv szerint elismert egyéb típusjóváhagyásokat a 97/68/EK irányelv XII. mellékletének (2) bekezdése sorolja fel.”

         (3)  A 97/68/EK irányelvet módosító 2004/26/EK irányelv I. melléklete 1A. szakaszának ii. pontja szerint ezekre az állandó sebességű segédmotorokra csak ettől a naptól vonatkoznak ezek a határértékek.”

         (4)  A »vízi jármű meghajtása propeller-jelleggörbe szerint« vagy a »vízi jármű meghajtása állandó fordulattal« alkalmazást a típus-jóváhagyási dokumentumban meg kell jelölni.

         (5)  A II. szakasz RVIR-ben szereplő határértékei 2007. július 1-től kell alkalmazni.

         (6)  Csak az 560 kW-nál nagyobb névleges teljesítményű motorokra vonatkozik.

      II. MELLÉKLET
      Az V. melléklet I. része a következőképpen módosul:

                  1.

                  A 1. oldalon lévő megjegyzés harmadik bekezdése helyébe a következő szöveg lép:
                  „A vízi jármű tulajdonosa vagy annak képviselője az illetékes hatóság tudomására hoz minden, a hajó nevében vagy tulajdonjogában bekövetkezett változást, újabb köbözési eredményt, a bejegyzésben vagy honi kikötőben történt változást, és a közösségi bizonyítványt az említett hatósághoz elküldi.”

                  2.

                  A minta 12. rovatában a bevezető mondat helyére a következő szöveg lép:
                  „A bizonyítvány számát (1), az egyedi európai hajóazonosító számot (2), a lajstromszámot (3) és a mérési számot (4) elhelyezik a megfelelő jelekkel a vízi jármű alábbi helyein”

                  3.

                  A minta 15. rovatában a 2. tétel helyébe a következő szöveg lép:
                  „2.   Csatolás:

                  Csatolás típusa: …
                  Csatolókötelek száma: …
                  Hosszanti összekapcsolás szakítószilárdsága: … kN
                  Csatolások száma oldalanként: …
                  Az egyes csatolókötelek hossza: … m
                  Szakítószilárdság csatolókötelenként … kN
                  Kötélterelők száma:”

                  4.

                  A minta 19. rovata helyébe a következő szöveg lép:

                              (..) (..)
                              (..) (..)

                              (..)
                              (..)

                                             „19.

                                             Teljes merülés

                                             m

                                             19b

                                             Merülés T

                                             m”

                              (..)

                  5.

                  A minta 35. rovata helyébe a következő szöveg lép:
                  „35.   Fenékvíz-szívó és vízelvezető rendszer

                              A fenékvíz-szivattyúk száma …,

                              amelyből gépi meghajtású …

                              Minimális szivattyúteljesítmény

                              első fenékvíz-szivattyú … l/perc
                              második fenékvíz-szivattyú … l/perc”

                  6.

                  A minta 42. rovata helyébe a következő szöveg lép:
                  „42.   Egyéb felszerelések

                              dobókötél

                                          lépcső

                                          a 10. cikk (2) bekezdése (d) pontjának megfelelően (*)
                                          a 15.06. cikk (12) bekezdésének megfelelően (*)
                                          Hosszúság … m

                              Adó-vevő kommunikációs rendszer

                                          —

                                          alternatív kétutas (*)

                                          —

                                          szimultán kétutas/telefon (*)

                                          —

                                          belső rádiótelefon-kapcsolat (*)

                              csáklya
                              elsősegélynyújtó felszerelés
                              távcső
                              egy tábla a vízbe esettek
                              mentésére vonatkozó utasításokkal

                              Rádiótelefon

                                          —

                                          hajó-hajó rendszer

                                          —

                                          hajózási információs rendszer

                                          —

                                          hajó-kikötői hatóság rendszer

                              tűzálló tartályok

                              Berendezés

                                          —

                                          A 11.12. cikk (9) bekezdésének megfelelően (*)

                                          —

                                          egyéb daruk, amelyeknek hasznos terhelése nem haladja meg a 2 000 kg-ot*)” (*)

                              beszálló lépcső/létra (*)

                              Daruk

                  7.

                  A minta 43. rovata helyébe a következő szöveg lép:
                  „43.   Tűzoltó készülékek

                  Hordozható tűzoltó készülékek száma: …, tűzoltószivattyúk száma: …, tűzcsapok száma …

                              A lakóterekben stb. tartósan rögzített tűzvédelmi rendszerek

                              Nincs/Száma … (*)

                              A motorterekben stb. tartósan rögzített tűzvédelmi rendszerek

                              Nincs/Száma … (*)

                        A gépi meghajtású fenékvízszivattyú helyettesít egy tűzoltószivattyút … Igen/Nem (*)”

                  8.

                  A minta 44. rovata helyébe a következő szöveg lép:
                  „44.   Életmentő felszerelések

                  A mentőgyűrűk száma …, amelyek közül … fel van szerelve lámpával, …pedig kötéllel (*)
                  Egy mentőmellény minden, rendszeresen a fedélzeten tartózkodó személy számára/az EN 395:1998, EN 396:1998, EN ISO 12402-3:2006 vagy EN ISO 12402-4:2006 szabvány szerint (*)
                  Mentőcsónak egy pár evezővel, egy kikötőkötéllel és egy vízmerő edénnyel/az EN 1914:1997 szabvány szerint (*)
                  Platform, vagy a 15.15. cikk (5) vagy (6) bekezdésében említett felszerelés (*)
                  Azoknak a berendezéseknek a száma, típusa és felszerelési helye(i), amelyek lehetővé teszik az utasok biztonságos átszállítását sekély vízre, a partra vagy egy másik hajóra, a 15.09. cikk (3) bekezdése szerint
                  …
                  …
                  A hajó személyzete számára biztosított egyéni mentőeszközök száma …,
                  ezek közül megfelel a 10.05. cikk (2) bekezdése előírásainak … (*)
                  Az utasok számára biztosított egyéni mentőeszközök száma … (*)
                  Közös életmentő eszközök, amelyek a számuk tekintetében egyenértékűek … egyéni életmentő eszközzel (*)
                  Két légzőkészülék, a 15.12. cikk (10) bekezdésének b) pontjában leírt két készlet, a füstvédő maszkok száma … (*)
                  Biztonsági szolgálatibeosztás-jegyzék és biztonsági terv, kifüggesztve a következő ponto(ko)n: …
                  …
                  …”

                  9.

                  A minta 52. rovatában az utolsó sor helyére a következő szöveg lép:
                  „Folytatás a oldalon (*)
                  Közösségi bizonyítvány vége (*)”


title: Az Európai Parlament és a Tanács 2001/1/EK irányelve (2001. január 22.) a gépjárművek kibocsátása által okozott levegőszennyezés elleni intézkedésekről szóló 70/220/EGK tanácsi irányelv módosításáról

text:
Fontos jogi nyilatkozat

|

32001L0001

Hivatalos Lap L 035 , 06/02/2001 o. 0034 - 0035

		Az Európai Parlament és a Tanács 2001/1/EK irányelve(2001. január 22.)a gépjárművek kibocsátása által okozott levegőszennyezés elleni intézkedésekről szóló 70/220/EGK tanácsi irányelv módosításárólAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 95. cikkére,tekintettel a Bizottság javaslatára [1],tekintettel a Gazdasági és Szociális Bizottság véleményére [2],a Szerződés 251. cikkében megállapított eljárásnak megfelelően [3],mivel:(1) A gépjárművek külső gyújtású motorjainak kipufogógázai által okozott levegőszennyezés elleni intézkedésekre vonatkozó tagállami jogszabályok közelítéséről szóló, 1970. március 20-i 70/220/EGK tanácsi irányelv [4] egyike a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvben [5] megállapított típusjóváhagyási eljárás szerinti külön irányelveknek.(2) A 70/220/EGK irányelv a hatálya alá tartozó gépjárművek kibocsátásának vizsgálatára vonatkozó műszaki előírásokat rögzíti. A legfrissebb tapasztalatok és a korszerű fedélzeti diagnosztikai rendszerek gyors fejlődése indokolttá teszi a műszaki előírások ennek megfelelő módosítását.(3) A fedélzeti diagnosztikai rendszerek (on-board diagnostics, OBD) kevésbé fejlettek a külső gyújtású motorokkal rendelkező gépjárművek esetén, amelyek állandó jelleggel vagy időszakosan cseppfolyós PB-gázzal vagy földgázzal üzemelnek, és ezeknél az új gépjárműtípusoknál nem követelhetők meg 2003 előtt.(4) A 70/220/EGK irányelvet ennek megfelelően módosítani kell,ELFOGADTA EZT AZ IRÁNYELVET:1. cikkA 70/220/EGK irányelv I. mellékletének 8.1. pontja helyébe a következő rendelkezés lép:"8.1. Külső gyújtású motorral felszerelt gépjárművek8.1.1. Benzinüzemű motorok2000. január 1-jétől az új típusú gépjárműveket és 2001. január 1-jétől valamennyi típusú, M1 kategóriájú gépjárművet – kivéve azokat a gépjárműveket, amelyek legnagyobb össztömege meghaladja a 2500 kg-ot – továbbá az N1 kategória I. osztályába tartozó gépjárműveket a szennyezőanyag-kibocsátás ellenőrzésére szolgáló fedélzeti diagnosztikai (OBD) rendszerrel kell felszerelni, a XI. mellékletnek megfelelően.2001. január 1-jétől az új típusú gépjárműveket és 2002. január 1-jétől valamennyi típusú, N1 kategóriájú, II. és III. osztályba tartozó gépjárműveket, továbbá az M1 kategóriában a 2500 kg-ot meghaladó legnagyobb össztömegű gépjárműveket a szennyezőanyag-kibocsátás ellenőrzésére szolgáló fedélzeti diagnosztikai (OBD) rendszerrel kell felszerelni, a XI. mellékletnek megfelelően.8.1.2 PB-gázüzemű és földgázüzemű gépjárművek2003. január 1-jétől az új típusú gépjárműveket és 2004. január 1-jétől valamennyi típusú, M1 kategóriájú gépjárművet – kivéve azokat a gépjárműveket, amelyek legnagyobb össztömege meghaladja a 2500 kg-ot – és az N1 kategória I. osztályába tartozó gépjárműveket, amelyek állandó jelleggel vagy időszakosan PB-gáz vagy földgáz tüzelőanyaggal üzemelnek, a szennyezőanyag-kibocsátás ellenőrzésére szolgáló fedélzeti diagnosztikai (OBD) rendszerrel kell felszerelni, a XI. mellékletnek megfelelően.2006. január 1-jétől az új típusú gépjárműveket és 2007. január 1-jétől valamennyi típusú, N1 kategóriájú, II. és III. osztályba tartozó gépjárművet, valamint az M1 kategóriában a 2500 kg-ot meghaladó legnagyobb össztömegű gépjárműveket, amelyek állandó jelleggel vagy időszakosan PB-gáz vagy földgáz tüzelőanyaggal üzemelnek a szennyezőanyag-kibocsátás ellenőrzésére szolgáló fedélzeti diagnosztikai (OBD) rendszerrel kell felszerelni a XI. mellékletnek megfelelően".2. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2002. február 6-tól kezdődő hatállyal megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.3. cikkEz az irányelv az Európai Közösségek Hivatalos Lapjában való kihirdetése napján lép hatályba.4. cikkEnnek az irányelvnek a tagállamok a címzettjei.Kelt Brüsszelben, 2001. január 22-én.az Európai Parlament részérőlaz elnökN. Fontainea Tanács részérőlaz elnökA. Lindh[1] HL C 365. E, 2000.12.19, 268. o.[2] HL C 204, 2000.7.18, 1. o.[3] Az Európai Parlament 2000. május 17-i véleménye (a Hivatalos Lapban még nem tették közzé), a Tanács 2000. október 10-i közös álláspontja (HL C 329, 2000.11.20, 1. o.) és az Európai Parlament 2000. december 13-i határozata (a Hivatalos Lapban még nem tették közzé).[4] HL L 76, 1970.4.6., 1. o. A legutóbb az 1999/102/EK bizottsági irányelvvel (HL L 334, 1999.12.28., 43. o.) módosított irányelv.[5] HL L 42, 1970.2.23., 1. o. A legutóbb a 98/91/EK európai parlamenti és tanácsi irányelvvel (HL L 11, 1999.1.16., 25. o.) módosított irányelv.--------------------------------------------------


title: A Bizottság 2007/25/EK irányelve ( 2007. április 23. ) a 91/414/EGK tanácsi irányelvnek a dimetoát, a dimetomorf, a glufozinát, a metribuzin, a foszmet és a propamokarb hatóanyagként való felvételének céljából történő módosításáról (EGT vonatkozású szöveg)

text:
               24.4.2007

               HU

               Az Európai Unió Hivatalos Lapja

               L 106/34

      A BIZOTTSÁG 2007/25/EK IRÁNYELVE

   (2007. április 23.)
   a 91/414/EGK tanácsi irányelvnek a dimetoát, a dimetomorf, a glufozinát, a metribuzin, a foszmet és a propamokarb hatóanyagként való felvételének céljából történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:

               (1)

               A 451/2000/EK (2) és a 703/2001/EK (3) bizottsági rendelet megállapítja a 91/414/EGK tanácsi irányelv 8. cikkének (2) bekezdésében említett munkaprogram második szakaszának végrehajtására vonatkozó részletes szabályokat, továbbá megállapítja a 91/414/EGK irányelv I. mellékletébe történő lehetséges felvétel céljából értékelendő hatóanyagok jegyzékét. Ebben a jegyzékben szerepel a dimetoát, a dimetomorf, a glufozinát, a metribuzin, a foszmet és a propamokarb.

               (2)

               A szóban forgó hatóanyagok esetében a 451/2000/EK és a 703/2001/EK rendeletben foglalt előírásokkal összhangban értékelték az emberi egészségre és a környezetre gyakorolt hatást a kérelmező által javasolt felhasználási célok vonatkozásában. Az említett rendeletek kijelölik továbbá a referens tagállamokat, amelyek feladata a vonatkozó értékelő jelentések és ajánlások benyújtása az Európai Élelmiszer-biztonsági Hatósághoz (EFSA) a 451/2000/EK rendelet 8. cikkének (1) bekezdésével összhangban. A dimetoát esetében az Egyesült Királyság volt a referens tagállam és 2004. augusztus 4-én minden vonatkozó információt benyújtott. A dimetomorf és a metribuzin esetében Németország volt a referens tagállam, és 2004. június 11-én, illetve 2004. augusztus 23-án minden vonatkozó információt benyújtott. A glufozinát esetében Svédország volt a referens tagállam, és 2003. január 3-án minden vonatkozó információt benyújtott. A foszmet esetében Spanyolország volt a referens tagállam, és 2004. augusztus 23-án minden vonatkozó információt benyújtott. A propamokarb esetében Írország volt a referens tagállam, és 2004. október 5-én minden vonatkozó információt benyújtott.

               (3)

               A tagállamok és az EFSA szakértői vizsgálatnak vetették alá az értékelő jelentéseket, melyeket a glufozinát esetében 2005. március 14-én, a foszmet és a propamokarb esetében 2006. május 12-én, a dimetoát és a dimetomorf esetében 2006. június 23-án, a metribuzin esetében pedig 2006. július 28-án nyújtottak be a Bizottságnak, az EFSA- tudományos jelentései (4) formájában. E jelentéseket a Bizottság a tagállamokkal közösen az Élelmiszerlánc- és Állat-egészségügyi Állandó Bizottság keretében felülvizsgálta, és 2006. november 24-én véglegesítette a dimetoátról, a dimetomorfról, a glufozinátról, a metribuzinról, a foszmetről és a propamokarbról készített bizottsági felülvizsgálati jelentések formájában.

               (4)

               A különböző vizsgálatokból kiderült, hogy a dimetoátot, dimetomorfot, glufozinátot, metribuzint, foszmetet és propamokarbot tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában meghatározott követelményeknek, különösen azon felhasználási célokat illetően, amelyeket a Bizottság felülvizsgálati jelentéseiben megvizsgáltak és részleteztek. Ezért helyénvaló e hatóanyagoknak az I. mellékletbe való felvétele annak érdekében, hogy az e hatóanyagokat tartalmazó növényvédő szerek engedélyeit valamennyi tagállamban az említett irányelv rendelkezéseivel összhangban ki lehessen adni.

               (5)

               E következtetés sérelme nélkül indokolt további információkat beszerezni a dimetoátot, a glufozinátot, a metribuzint és a foszmetet érintő egyes egyedi vonatkozásokban. A 91/414/EGK irányelv 6. cikkének (1) bekezdése szerint feltételekhez lehet kötni valamely hatóanyagnak az I. mellékletbe való felvételét. Ezért indokolt előírni, hogy a dimetoátot, a glufozinátot, a metribuzint és a foszmetet további vizsgálatoknak vessék alá a bizonyos kérdések kapcsán elvégzett kockázatértékelés megerősítése céljából, és hogy az erről szóló tanulmányokat a kérelmezők nyújtsák be.

               (6)

               Egy hatóanyagnak az I. mellékletbe történő felvétele előtt megfelelő időnek kell eltelnie ahhoz, hogy a tagállamoknak és az érdekelt feleknek lehetőségük legyen felkészülni a hatóanyag felvételéből adódó új követelmények teljesítésére.

               (7)

               Azon kötelezettségek sérelme nélkül, amelyek a 91/414/EGK irányelv alapján következnek abból, ha egy hatóanyagot felvesznek az I. mellékletbe, indokolt a felvétel után hat hónapot hagyni, hogy a tagállamok felülvizsgálhassák a dimetoátot, dimetomorfot, glufozinátot, metribuzint, foszmetet és propamokarbot tartalmazó növényvédő szerekre már kiadott engedélyeket, és ezáltal teljesülhessenek a 91/414/EGK irányelvben és különösen annak 13. cikkében előírt követelmények, valamint az I. mellékletben meghatározott vonatkozó feltételek. A tagállamok szükség szerint módosítják, újakkal helyettesítik, vagy visszavonják a kiadott engedélyeket a 91/414/EGK irányelv rendelkezéseivel összhangban. A fenti határidőtől eltérve indokolt hosszabb időt hagyni az egyes növényvédő szerek valamennyi tervezett felhasználására vonatkozó teljes, III. melléklet szerinti dossziénak a 91/414/EGK irányelvben meghatározott egységes elvekkel összhangban történő benyújtására és értékelésére.

               (8)

               A 3600/92/EGK bizottsági rendelet (5) keretében értékelt hatóanyagoknak a 91/414/EGK irányelv I. mellékletébe történő felvételével kapcsolatos korábbi tapasztalatok szerint nehézségek támadhatnak annak értelmezésében, hogy a már kiadott engedélyek jogosultjainak milyen kötelességei vannak az adatokhoz való hozzáférés terén. Ezért a további nehézségek elkerülése érdekében szükségesnek látszik a tagállamok kötelezettségeinek pontosítása, különösen azon kötelezettség vonatkozásában, amely szerint ellenőrzik, hogy az engedély birtokosa hozzáférhet-e a szóban forgó irányelv II. mellékletében szereplő követelményeknek megfelelő dossziéhoz. E pontosítás ugyanakkor az I. mellékletet módosító, korábban elfogadott irányelvekhez képest nem ró új kötelezettségeket a tagállamokra vagy az engedélyek birtokosaira.

               (9)

               Ezért a 91/414/EGK irányelvet ennek megfelelően módosítani kell.

               (10)

               Az ebben az irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete az ezen irányelv mellékletében meghatározottak szerint módosul.
   2. cikk
   A tagállamok legkésőbb 2008. március 31-ig elfogadják és kihirdetik az ezen irányelv előírásainak betartásához szükséges törvényi, rendeleti és közigazgatási rendelkezéseket. Haladéktalanul eljuttatják a Bizottsághoz az említett rendelkezések szövegét, valamint a szóban forgó rendelkezések és az ezen irányelv közötti megfelelési táblázatot.
   Ezeket a rendelkezéseket 2008. április 1-jétől alkalmazzák.
   A tagállamok által elfogadott rendelkezéseknek szövegükben hivatkozniuk kell erre az irányelvre, vagy ilyen hivatkozással együtt kell megjelenniük, amikor hivatalosan kihirdetik őket. A hivatkozás módját a tagállamok határozzák meg.
   3. cikk
   (1)   A dimetoátot, dimetomorfot, glufozinátot, metribuzint, foszmetet és propamokarbot hatóanyagként tartalmazó növényvédő szerekre kiadott engedélyeknek a 91/414/EGK irányelvvel összhangban történő szükséges módosítását, illetve visszavonását a tagállamok 2008. március 31-ig elvégzik.
   Így arról is meg kell győződniük az említett időpontig, hogy az I. melléklet dimetoáttal, dimetomorffal, glufozináttal, metribuzinnal, foszmettel és propamokarbbal kapcsolatos feltételei teljesülnek-e, az e hatóanyagra vonatkozó bejegyzés B. részében megjelöltek kivételével, és hogy az engedély birtokosa az irányelv 13. cikkében meghatározott feltételekkel összhangban rendelkezik-e az említett irányelv II. mellékletében szereplő követelményeknek megfelelő dossziéval, vagy ahhoz hozzáférhet-e.
   (2)   Az (1) bekezdéstől eltérően valamennyi olyan engedélyezett növényvédő szer esetében, amely dimetoátot, dimetomorfot, glufozinátot, metribuzint, foszmetet vagy propamokarbot tartalmaz egyedüli hatóanyagként, illetve a 91/414/EGK irányelv I. mellékletébe legkésőbb 2007. szeptember 30-ig felvett hatóanyagok egyikeként, a 91/414/EGK irányelv VI. mellékletében előírt egységes elvekkel összhangban a tagállamok újból elvégzik a növényvédő szer értékelését az említett irányelv III. mellékletében foglalt követelményeknek megfelelő dosszié alapján és az I. mellékletben szereplő, a dimetoát, a dimetomorf, a glufozinát, a metribuzin, a foszmet és a propamokarb hatóanyagra vonatkozó bejegyzés B. részének a figyelembevételével. Ezen értékelés alapján eldöntik, hogy a szer megfelel-e a 91/414/EGK irányelv 4. cikke (1) bekezdésének b), c), d) és e) pontjában meghatározott feltételeknek.
   E megállapítást követően a tagállamok:

               a)

               a dimetoátot, dimetomorfot, glufozinátot, metribuzint, foszmetet vagy propamokarbot egyedüli hatóanyagként tartalmazó szer esetében szükség szerint legkésőbb 2011. szeptember 30-ig módosítják vagy visszavonják az engedélyt; vagy

               b)

               a dimetoátot, dimetomorfot, glufozinátot, metribuzint, foszmetet vagy propamokarbot több hatóanyag egyikeként tartalmazó szer esetében, amennyiben szükséges, 2011. szeptember 30-ig, vagy amennyiben az későbbre esik, a kérdéses anyagot vagy anyagokat a 91/414/EGK irányelv I. mellékletébe felvevő irányelvben vagy irányelvekben az ilyen módosítás, illetve visszavonás céljából meghatározott időpontig módosítják vagy visszavonják az engedélyt.

         4. cikk
   Ez az irányelv 2007. október 1-jén lép hatályba.
   5. cikk
   Ennek az irányelvnek a tagállamok a címzettjei.

      Kelt Brüsszelben, 2007. április 23-án.

            a Bizottság részéről

         Markos KYPRIANOU

            a Bizottság tagja

      (1)  HL L 230., 1991.8.19., 1. o. A legutóbb a 2007/21/EK bizottsági irányelvvel (HL L 97., 2007.4.12., 42. o.) módosított irányelv.

      (2)  HL L 55., 2000.2.29., 25. o. A legutóbb az 1044/2003/EK rendelettel (HL L 151., 2003.6.19., 32. o.) módosított rendelet.

      (3)  HL L 98., 2001.4.7., 6. o.

      (4)  EFSA Scientific Report (2005) 27, 1-81, Conclusion regarding the Peer review of the pesticide risk assessment of the active substance glufosinate (finalised: 14 March 2005).
   EFSA Scientific Report (2006) 75, 1-72, Conclusion regarding the Peer review of the pesticide risk assessment of the active substance phosmet (finalised: 12 May 2006).
   EFSA Scientific Report (2006) 78, 1-72, Conclusion regarding the Peer review of the pesticide risk assessment of the active substance propamocarb (finalised: 12 May 2006).
   EFSA Scientific Report (2006) 84, 1-102, Conclusions on the peer review of the pesticide risk assessment of the active substance dimethoate (finalised: 23 June 2006).
   EFSA Scientific Report (2006) 82, 1-69, Conclusions on the peer review of the pesticide risk assessment of the active substance dimethomorph (finalised: 23 June 2006).
   EFSA Scientific Report (2006) 88, 1-74, Conclusions on the peer review of the pesticide risk assessment of the active substance metribuzin (finalised: 28 July 2006).

      (5)  HL L 366., 1992.12.15., 10. o. A legutóbb a 2266/2000/EK rendelettel (HL L 259., 2000.10.13., 27. o.) módosított rendelet.

      MELLÉKLET
      A 91/414/EGK irányelv I. mellékletében található táblázat vége a következő bejegyzésekkel egészül ki:

                     Sorszám

                     Közhasználatú név, azonosító számok

                     IUPAC-név

                     Tisztaság (1)

                     Hatálybalépés

                     Felvétel lejárata

                     Különleges rendelkezések

                     „155

                     Dimetoát
                     CAS-szám: 60-51-5
                     CIPAC-szám: 59

                        O,O-dimetil-S-(N-metil-karbamoil-metil) foszforo-ditioát; 2-dimetoxi-foszfino-tio-il-tio-N-metil-acetamid

                     ≥ 950 g/kg
                     Szennyezőanyagok:

                                 —

                                 ometoát: legfeljebb 2 g/kg.

                                 —

                                 izodimetoát: legfeljebb 3 g/kg.

                     2007. október 1.

                     2017. szeptember 30.

                     A.   rész
                     Kizárólag rovarölő szerként való használata engedélyezhető.
                     B.   rész
                     A VI. mellékletben meghatározott egységes elvek érvényesítése érdekében figyelembe kell venni a dimetoátról szóló, az Élelmiszerlánc- és Állat-egészségügyi Állandó Bizottság által 2006. november 24-én véglegesített felülvizsgálati jelentésének és különösen annak I. és II. függelékének a következtetéseit.
                     Ebben az átfogó értékelésben a tagállamoknak:

                                 —

                                 külön figyelmet kell fordítaniuk a madarak, az emlősök, a vízi élőlények és a nem célzott ízeltlábúak védelmére. Az engedélyezés feltételei között szükség szerint kockázatcsökkentő intézkedéseknek – például pufferzónák kialakításának és a felszíni vizekbe kerülő lefolyó és átszivárgó esővízmennyiség csökkentésének – is szerepelniük kell,

                                 —

                                 külön figyelmet kell fordítaniuk a fogyasztók étrendi terhelésére,

                                 —

                                 külön figyelmet kell fordítaniuk a szerrel foglalkozók biztonságára, és gondoskodniuk kell arról, hogy a felhasználás feltételei között szerepeljen a megfelelő egyéni védőfelszerelés használata.

                           Az érintett tagállamoknak további tanulmányok benyújtását kell kérniük a madarakra, emlősökre és nem célzott ízeltlábúakra vonatkozó kockázatértékelés, valamint terményben esetlegesen jelen lévő metabolitok toxikológiai értékelése megerősítésének céljából.
                     Biztosítaniuk kell, hogy a dimetoát e mellékletbe való felvételét kezdeményező kérelmező ezen irányelv hatálybalépésétől számítva két éven belül benyújtson ilyen tanulmányokat a Bizottságnak.

                     156

                     Dimetomorf
                     CAS-szám: 110488-70-5
                     CIPAC-szám: 483

                        (E,Z) 4-[3-(4-klór-fenil)-3-(3,4-dimetoxifenil)akriloil]morfolin

                     ≥ 965 g/kg

                     2007. október 1.

                     2017. szeptember 30.

                     A.   rész
                     Felhasználása csak gombaölő szerként engedélyezhető.
                     B.   rész
                     A VI. mellékletben meghatározott egységes elvek érvényesítése érdekében figyelembe kell venni a dimetomorfról szóló, az Élelmiszerlánc- és Állat-egészségügyi Állandó Bizottság által 2006. november 24-én véglegesített felülvizsgálati jelentésének és különösen annak I. és II. függelékének a következtetéseit.
                     Ezen átfogó értékelésben a tagállamoknak külön figyelmet kell fordítaniuk a következőkre:

                                 —

                                 a szerrel foglalkozók és dolgozók biztonsága. Az engedélyezett alkalmazási feltételeknek megfelelő egyéni védőfelszerelés használatát kell előírniuk,

                                 —

                                 a madarak, az emlősök és a vízi élőlények védelme.

                           Az engedélyezés feltételei között szükség szerint kockázatcsökkentő intézkedéseknek is szerepelniük kell.

                     157

                     Glufozinát
                     CAS-szám: 77182-82-2
                     CIPAC-szám: 437.007

                     ammónium-(DL)-homoalanin-4-il(metil)foszfinát

                     950 g/kg

                     2007. október 1.

                     2017. szeptember 30.

                     A.   rész
                     Kizárólag gyomirtó szerként való használata engedélyezhető.
                     B.   rész
                     Amikor a tagállamok olyan kérelmet bírálnak el, amely arra irányul, hogy engedélyezzék a glufozinátot tartalmazó növényvédő szereknek az almaültetvényeken kívüli felhasználását, különös tekintettel a szerrel foglalkozók és a fogyasztók terhelésére, külön figyelmet kell fordítaniuk a 4. cikk (1) bekezdésének b) pontjában meghatározott kritériumokra, és mielőtt ilyen engedélyt adnak ki, meg kell győződniük róla, hogy az összes szükséges adat és információ rendelkezésre áll.
                     A VI. mellékletben meghatározott egységes elvek megvalósítása érdekében figyelembe kell venni a glufozinátról szóló, az Élelmiszerlánc- és Állat-egészségügyi Állandó Bizottság által 2006. november 24-én véglegesített felülvizsgálati jelentésnek, és különösen annak I. és II. függelékének a következtetéseit. Ezen átfogó értékelésben a tagállamoknak külön figyelmet kell fordítaniuk a következőkre:

                                 —

                                 a szerrel foglalkozók, a dolgozók és a közelben tartózkodók biztonsága. Az engedélyezés feltételei között szükség szerint óvintézkedéseknek is szerepelniük kell,

                                 —

                                 a talajvíz szennyeződésének veszélye, ha a hatóanyagot érzékeny talaj- és/vagy éghajlati adottságú területeken alkalmazzák,

                                 —

                                 az emlősök, valamint a nem célzott ízeltlábúak és növények védelme.

                           Az engedélyezés feltételei között szükség szerint kockázatcsökkentő intézkedéseknek is szerepelniük kell.
                     Az érintett tagállamoknak további tanulmányok benyújtását kell megkövetelniük az almaültetvényeken fellelhető növényevő emlősöknél és nem célzott ízeltlábúaknál felmerülő kockázatokról készült felmérés megerősítésére. Biztosítaniuk kell, hogy a kérelmező, aki kezdeményezte a glufozinát e mellékletbe való felvételét, ezen irányelv hatálybalépésétől számítva két éven belül benyújtson ilyen tanulmányokat a Bizottságnak.

                     158

                     Metribuzin
                     CAS-szám: 21087-64-9
                     CIPAC-szám: 283

                     4-amino-6-terc-butil-3-metil-tio-1,2,4-triazin-5(4H)-on

                     ≥ 910 g/kg

                     2007. október 1.

                     2017. szeptember 30.

                     A.   rész
                     Kizárólag gyomirtó szerként való használata engedélyezhető.
                     B.   rész
                     Amikor a tagállamok olyan kérelmet bírálnak el, amely arra irányul, hogy engedélyezzék a metribuzint tartalmazó növényvédő szereknek posztemergens, szelektív gyomirtó szerekben, burgonyában való felhasználásán kívüli alkalmazását, külön figyelmet kell fordítaniuk a 4. cikk (1) bekezdésének b) pontjában meghatározott kritériumokra, és mielőtt ilyen engedélyt adnak ki, meg kell győződniük róla, hogy az összes szükséges adat és információ rendelkezésre áll.
                     A VI. mellékletben meghatározott egységes elvek érvényesítése érdekében figyelembe kell venni a metribuzinról szóló, az Élelmiszerlánc- és Állat-egészségügyi Állandó Bizottság által 2006. november 24-én véglegesített felülvizsgálati jelentésének és különösen annak I. és II. függelékének a következtetéseit.
                     Ebben az átfogó értékelésben a tagállamoknak:

                                 —

                                 külön figyelmet kell fordítaniuk az algák, a vízinövények, a kezelt területen kívül található nem célzott ízeltlábúak védelmére, és biztosítaniuk kell, hogy adott esetben az engedélyezés feltételei között kockázatcsökkentő intézkedések is szerepelnek,

                                 —

                                 külön figyelmet kell fordítaniuk a szerrel foglalkozók biztonságára, és gondoskodniuk kell arról, hogy a felhasználás feltételei között szerepeljen a megfelelő egyéni védőfelszerelés használata.

                           Az érintett tagállamoknak további adatok benyújtását kell kérniük a talajvízre vonatkozó kockázatértékelés megerősítése céljából. Biztosítaniuk kell, hogy a kérelmezők, akik kezdeményezték a metribuzin e mellékletbe való felvételét, ezen irányelv hatálybalépésétől számított két éven belül benyújtsanak ilyen tanulmányokat a Bizottságnak.

                     159

                     Foszmet
                     CAS-szám: 732-11-6
                     CIPAC-szám: 318

                        O,O-dimetil S-ftálimidometil-foszforditioát; N-(dimetoxi-foszfintioiltiometil)ftálimid

                     ≥ 950 g/kg
                     Szennyezőanyagok:

                                 —

                                 foszmet oxon: legfeljebb 0,8 g/kg

                                 —

                                 izofoszmet: legfeljebb 0,4 g/kg

                     2007. október 1.

                     2017. szeptember 30.

                     A.   rész
                     Kizárólag rovarölő vagy atkaölő szerként használható.
                     B.   rész
                     A VI. mellékletben meghatározott egységes elvek érvényesítése érdekében figyelembe kell venni a foszmetről szóló, az Élelmiszerlánc- és Állat-egészségügyi Állandó Bizottság által 2006. november 24-én véglegesített felülvizsgálati jelentésének és különösen annak I. és II. függelékének a következtetéseit.
                     Ebben az átfogó értékelésben a tagállamoknak:

                                 —

                                 külön figyelmet kell fordítaniuk a madarak, az emlősök, a vízi élőlények, a méhek és a nem célzott ízeltlábúak védelmére. Az engedélyezés feltételei között szükség szerint kockázatcsökkentő intézkedéseknek – például pufferzónák kialakításának és a felszíni vizekbe kerülő lefolyó és átszivárgó esővízmennyiség csökkentésének – is szerepelniük kell,

                                 —

                                 külön figyelmet kell fordítaniuk a szerrel foglalkozók biztonságára, és gondoskodniuk kell arról, hogy a felhasználás feltételei között szerepeljen a megfelelő egyéni, illetve légzésvédő védőfelszerelés alkalmazása.

                           Az érintett tagállamoknak további tanulmányok benyújtását kell megkövetelniük a madarak esetében (akut) és növényevő emlősöknél felmerülő (hosszú távú) kockázatokról készült felmérés megerősítésére. Biztosítaniuk kell, hogy a foszmet e mellékletbe való felvételét kezdeményező kérelmező ezen irányelv hatálybalépésétől számítva két éven belül benyújtson ilyen tanulmányokat a Bizottságnak.

                     160

                     Propamokarb
                     CAS-szám: 24579-73-5
                     CIPAC-szám: 399

                     propil-3-(dimetil-amino)propil-karbamát

                     ≥ 920 g/kg

                     2007. október 1.

                     2017. szeptember 30.

                     A.   rész
                     Felhasználása csak gombaölő szerként engedélyezhető.
                     B.   rész
                     Amikor a tagállamok olyan kérelmet bírálnak el, amely arra irányul, hogy engedélyezzék a propamokarbot tartalmazó növényvédő szereknek lombkezelésként történő alkalmazáson kívüli felhasználását, tekintettel a dolgozók terhelésére, külön figyelmet kell fordítaniuk a 4. cikk (1) bekezdésének b) pontjában meghatározott kritériumokra, és mielőtt ilyen engedélyt adnak ki, meg kell győződniük róla, hogy az összes szükséges adat és információ rendelkezésre áll.
                     A VI. mellékletben meghatározott egységes elvek érvényesítése érdekében figyelembe kell venni a propamokarbról szóló, az Élelmiszerlánc- és Állat-egészségügyi Állandó Bizottság által 2006. november 24-én véglegesített felülvizsgálati jelentésének és különösen annak I. és II. függelékének a következtetéseit.
                     Ezen átfogó értékelésben a tagállamoknak külön figyelmet kell fordítaniuk a következőkre:

                                 —

                                 a szerrel foglalkozók és a dolgozók biztonsága. Az engedélyezés feltételei között szükség szerint óvintézkedéseknek is szerepelniük kell,

                                 —

                                 talajmaradványok elszállítása vetésforgó vagy a következő növénykultúrák miatt,

                                 —

                                 a felszíni vizek és a talajvíz védelme veszélyeztetett övezetekben,

                                 —

                                 madarak, emlősök és vízi élőlények védelme. Az engedélyezés feltételei között szükség szerint kockázatcsökkentő intézkedéseknek is szerepelniük kell.”

         (1)  További részletek a hatóanyagok azonosításáról és specifikációjáról a felülvizsgálati jelentésben találhatók.